**D I S P O Z I Ţ I A**

 **NR. 450 din 12 octombrie 2021**

**privind aprobarea Nomenclatorului arhivistic al documentelor** **create şi**

**deţinute de structurile funcționale din cadrul aparatului de specialitate al**

**Consiliului Judeţean Cluj**

Preşedintele Consiliului Judeţean Cluj,

Analizând Referatul Direcției Juridice-Serviciul Juridic Contencios Administrativ, Arhivă cu nr. 35207 din 05.10.2021 privind necesitatea și oportunitatea emiterii Dispoziției pentru aprobarea Nomenclatorului arhivistic al documentelor create şi deţinute de structurile funcționale din cadrul aparatului de specialitate al Consiliului Judeţean Cluj;

Luând în considerare prevederile Dispoziției Președintelui Consiliului Județean Cluj nr. 1075/2017 privind aprobarea Nomenclatorului arhivistic al documentelor create şi deţinute de structurile funcționale din cadrul aparatului de specialitate al Consiliului Judeţean Cluj;

Ținând cont de confirmarea Nomenclatorului arhivistic al documentelor create şi deţinute de structurile funcționale din cadrul aparatului de specialitate al Consiliului Judeţean Cluj prin adresa Arhivelor Naționale-Serviciul Județean Cluj- cu nr. 2198-U din 22.09.2021, înregistrată la Consiliul Județean Cluj sub nr. 35055/29.09.2021;

Având în vedere prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;

În conformitate cu prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 8 din Legea Arhivelor Naţionale nr. 16/1996, republicată, cu modificările şi completările ulterioare;
* art. 11, ale art. 14 și ale art. 15 din Instrucţiunile privind activitatea de arhivă la creatorii şi deţinătorii de documente, aprobate de conducerea Arhivelor Naționale prin Ordinul de zi nr. 217 din 23 mai 1996;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare*;*

**d i s p u n e:**

**Art. 1.** Se aprobă Nomenclatorul arhivistic al documentelor create și deținute de către de structurile funcționale din cadrul aparatului de specialitate al Consiliului Judeţean Cluj, confirmat prin adresa Arhivelor Naționale-Serviciul Județean Cluj- cu nr. 2198-U din 22.09.2021, cuprins în **anexa** care face parte integrantă din prezenta dispoziție.

**Art. 2. (1)** Cu punerea în aplicare a prevederilor prezentei dispoziţii se încredinţează toate structurile funcționale din cadrul aparatului de specialitate al Consiliului Judeţean Cluj.

**(2)** Nomenclatorul arhivistic aprobat conform art. 1 se va difuza către toate structurile funcționale din cadrul aparatului de specialitate al Consiliului Judeţean Cluj, în vederea aplicării lui.

**Art.3.** **(1)** Nomenclatorul arhivistic aprobat prin prezenta dispoziție sa va aplica începând cu data de 01.01.2022 și până la data modificării acestuia.

**(2)** Categoriile de documente care nu se identifică în Nomenclatorul arhivistic

din anul 2017, se vor inventaria conform Nomenclatorului arhivistic din anul 2021.

**Art. 4.** Prezenta dispoziție se comunică Serviciului Juridic, Contencios Administrativ, Arhivă; Arhivelor Naționale-Serviciul Județean Cluj**,** precum şi Prefectului Judeţului Cluj şi se aduce la cunoştinţă publică prin prin afişare la sediul Consiliului Judeţean Cluj şi pe pagina de internet „www.cjcluj.ro”.

 **Contrasemnează**

 **PREŞEDINTE SECRETAR GENERAL AL JUDEŢULUI**

 **Alin Tişe Simona Gaci**